《寄李侍御余三同年》
清代·刘青芝

骢马乘来四载馀，京华处处避幡旟。饱闻圣主求言诏，未见诸臣《谏猎书》。

岂是阳城方简默，不劳永叔代踌躇。老生局外多私计，勿使吾曹望或虚。

作者简介：（1676—?）河南襄城人，字芳草，号实天，晚号江村山人。刘青藜弟。雍正五年进士，官庶吉士，未几引疾归。闭户著述垂三十年。有《江村山人稿》、《尚书辨疑》、《学诗阙疑》、《古汜城志》等。